open-index/open-wikipedia-markdown huggingface dataset:
Joensuun keskuskenttä

**Joensuun keskuskenttä** on urheilukenttä, joka sijaitsee Joensuun keskustan tuntumassa ja on osa Mehtimäen urheilukeskusta. Se on Kakkosessa pelaavan jalkapalloseura Jipon kotikenttä. Siellä on järjestetty yleisurheilun Eliittikisat vuodesta 2008 lähtien.

Kenttä valmistui 1934. Sille vaihtoehtoisia paikkoja oli mm. Hasanniemi ja Ilosaari. Kentän viereinen ravirata oli valmistunut jo aikaisemmin. Keskuskenttä sai ensimmäisen kestopinnoitteen vuoden 1972 Kalevan kisoihin, ja samalla valmistuivat kenttää ympäröivät pengerkatsomot. Keskusurheilukentän viimeinen peruskorjaus valmistui Kalevan kisoihin 2022.

Keskuskenttä on Joensuu-areenan, jäähallin ja uimahalli Vesikon välittömässä tuntumassa; näiden rakennusten huoltotilat ovat keskuskentän urheilijoiden käytössä.

## Katsomo
Vanha, 1940-luvulla valmistunut katsomo purettiin elokuussa 2001 ja sen tilalle rakennettiin väliaikainen 500 hengen katettu pääkatsomo. Sen lisäksi aurinkokatsomossa on noin 1&nbsp;500 paikkaa. Vuoden 2012 huhtikuussa Joensuun kaupunginhallitus päätti hyväksyä uuden pääkatsomon rakennussuunnitelman. Katsomon rakennutti Joensuun Katajan yleisurheilun tukisäätiö Joensuun kaupungin useiden isojen ja kalliiden hankkeiden takia. 

Uusi katettu katsomo valmistui 2013. Sen korkeus on 15 metriä ja leveys 56 metriä, istumapaikkoja on 1&nbsp;532. Suunnittelija on Markku Korjonen.

## Yleisöennätys
Jippo:n jalkapallo-otteluiden katsojaennätys tehtiin 12. heinäkuuta 2007 Tampere Unitedia vastaan pelatussa Suomen Cupin 7. kierroksen ottelussa, jota seurasi 1&nbsp;827 katsojaa.

Mehtimäen kaikkien aikojen suurin tapahtuma oli vuoden 1972 Kalevan kisat, joissa kolmena päivänä oli yhteensä 30&nbsp;500 maksanutta katsojaa. 

## Katso myös
* Ykkösen olosuhdeohjelma
* Mehtimäki

## Lähteet
Markku Lumio

**Markku Mikael Lumio** (s. 26. huhtikuuta 1960 Jämsä) toimi Vaasan kaupunginjohtajana vuosina 2001–2011. Hän toimi Kauhavan kaupunginjohtajana vuosina 2015–2022. Hän on toiminut Kaskisten kaupunginjohtajana vuodesta 2022 alkaen. Hän opiskeli oikeustieteen kandidaatiksi Helsingin yliopistossa vuosina 1978–1983. Aiemmin hän toimi Kokoomuksen riveissä Jyväskylän kunnallispolitiikassa, muun muassa kaupunginhallituksen puheenjohtajana vuosina 1997–1999. Vuosina 2011–2012 Lumio oli Vaasan yliopiston yhteiskuntasuhteiden kehittämispäällikkönä.

Lumion Vaasan kaupunginjohtajakaudelle ajoittuivat Vaasan asuntomessut vuonna 2008. Toimiessaan Vaasan kaupunginjohtajana Lumio hyväksyi laskuja, joissa hän oli itse hyödykkeen vastaanottajana. Lumiota epäiltiin virkavelvollisuuden rikkomisesta. Lumio kiisti laittomuudet. Lumio ei saanut syytettä virkavelvollisuuden rikkomisesta, vaikka kihlakunnansyyttäjä Peter Levlinin mukaan Lumio oli todennäköisin syin syyllistynyt tekoon.

Lumio ilmoitti 1. helmikuuta 2011 jättävänsä Vaasan kaupunginjohtajan tehtävänsä luottamuspulan takia. Lumio valittiin 10. marraskuuta 2014 Kauhavan kaupunginjohtajaksi. Hän voitti istuvan kaupunginjohtajan Harri Mattilan äänin 33–10.

Kesäkuussa 2022 Lumio irtisanoutui Kauhavan kaupunginjohtajan tehtävästä. Kauhava oli perustanut tilapäisen valiokunnan selvittämään Lumion mahdollista irtisanomista tai siirtämistä muihin tehtäviin, koska tätä epäiltiin naisiin kohdistuneesta häirinnästä. Kunta maksoi Lumiolle erokorvauksena puolen vuoden palkan.

Syyskuussa 2022 Lumio valittiin Kaskisten väliaikaiseksi ja marraskuussa viralliseksi kaupunginjohtajaksi.

## Lähteet
Crédit Agricole (pyöräilytalli)

**Crédit Agricole** (UCI-tunnus C.A) oli ranskalainen maantiepyöräilyn ammattilaistalli. Vuoteen 1998 saakka talli tunnettiin nimellä **GAN**. Tallin päällikkönä toimi Roger Legeay ja pääsponsorina Ranskan ja Euroopan suurompiin kuuluva pankkiryhmittymä Crédit Agricole SA. Talli osallistui UCI ProTour -sarjaan vuodesta 2005.

Talli joutui lopettamaan toimintansa kauden 2008 jälkeen, koska se ei onnistunut löytämään uutta sponsoria tukemaan toimintaansa.

## Historia
Crédit Agricole jatkoi Roger Legeayn 1980-luvun lopulla ja 1990-luvun alussa toimineen GAN-tallin perintöä. Tuohon aikaan tallissa ajanut Greg LeMond voitti vuoden 1990 Ranskan ympäriajon kolmannen kerran. 

LeMondin jätettyä tallin Crédit Agricole hankki hänen tilalleen britannialaisen ratapyöräilijänä tunnetun Chris Boardmanin, joka voittikin Ranskan ympäriajon prologit vuosina 1996 ja 1998. Australialainen Stuart O'Grady liittyi talliin 1990-luvun puolivälissä. O'Grady voitti useita etappeja Ranskan ympäriajossa ja oli lähellä voittaa pistekilpailun vuonna 2000. O'Grady piti  vuoden 2000 Ranskan ympäriajossa hallussaan myös kokonaiskilpailun johtajan keltaista paitaa. Saksalainen Jens Voigt ajoi tallissa vuoteen 2003. Voigt voitti yhden etapin vuoden 2000 Ranskan ympäriajossa ja ajoi yhden päivän johtajan keltaisessa paidassa.

Kausina 2000 ja 2001 yhdysvaltalaiset Bobby Julich ja Jonathan Vaughters ajoivat tallissa. Tämän myötä tallissa oli eniten englantia puhuvia ajajia. Talli voitti vuoden 2001 Ranskan ympäriajon joukkueaika-ajon. Sekä Julich, että Vauhgters jättivät tallin kauden 2001 lopussa.

Thor Hushovd nousi tallin tunnetuimmaksi kiriajajaksi kaudella 2003. Kauden lopussa Stuart O'Grady siirtyi Cofidis-talliin ja Jens Voigt CSC-talliin.

Kausi 2005 oli tallille kohtuullisen menestyksekäs. Pietro Caucchioli sijoittui 10 parhaan ajajan joukkoon Italian ympäriajossa ja Christophe Le Mével voitti 16. etapin. Ranskan ympäriajossa Christophe Moreau oli parhaiten sijoittunut ranskalainen (11.) ja Thor Hushovd voitti pistekilpailun. 

Kaudella 2006 Crédit Agricole voitti Puolassa ajettavan etappikilpailun Tour de Polognen joukkuekilpailun. Thor Hushovd voitti kaksi etappia Ranskan ympäriajossa. Lisäksi hän voitti Gent-Wevelgem -klassikkokilpailun sekä yhden etapin Espanjan ympäriajossa.

Tallin sponsori Crédit Agricole -pankkiyhtymä ilmoitti kesäkuussa 2007, että se lopettaa tallin tukemisen kauden 2008 jälkeen. Pitkästä varoitusajasta huolimatta tallin johtaja Legeay ei onnistunut löytämään tallille uutta sponsoria elokuuhun 2008 mennessä, jonka hän oli asettanut takarajaksi. Yhden pitkäikäisimmän ammattilaistallin tie tuli päätökseensä 12. lokakuuta 2008 ajetussa ProTour-tason Pariisi-Tours -kilpailussa, joka jäi tallin viimeiseksi kilpailuksi.

## Lähteet

## Aiheesta muualla
* Tallin viralliset kotisivut
Itse (albumi)

__NOTOC__
**Itse** on dark metal -yhtye Ajattaran vuonna 2001 julkaistu esikoisalbumi.

## Kappaleet
Kaikki kappaleet säveltänyt ja sanoittanut Pasi Koskinen.

#
#
#
#
#
#
#
#
#
#

## Kokoonpano
* Ruoja - laulu, kitara
* Samuel Lempo - kitara
* Atoni - basso
* Akir Kalmo - koskettimet
* Malakias - rummut

## Arvostelut
* Metalliluola: 9–/10
* Soundi: 

## Lähteet

## Aiheesta muualla
* 
*
Kuolema (albumi)

__NOTOC__
**Kuolema** on dark metal -yhtye Ajattaran toinen studioalbumi, joka julkaistiin 24. maaliskuuta 2003. Se ylsi ensimmäisellä listaviikollaan Suomen virallisen listan sijalle 18.

## Kappaleet
Kaikki kappaleet on kirjoittanut Pasi Koskinen.

#
#
#
#
#
#
#
#
#
#

## Kokoonpano
* Ruoja – laulu, kitara, koskettimet
* Atoni – basso
* Malakias – rummut

### Tuotanto
* Tuomo Valtonen – äänittäjä, miksaaja
* Mika Jussila – masteroija (Finnvox)

## Arvostelut
* Imperiumi.net: 
* Metalreviews.com: 83/100
* Soundi: 

## Lähteet

## Aiheesta muualla
* 
*
Tähtisarja – 30 suosikkia (Dingo)

**Tähtisarja – 30 suosikkia** on vuonna 2006 julkaistu Dingon kokoelma-albumi, joka on osa Warner Music Finlandin *Tähtisarja*-kokoelmalevysarjaa. Kokoelma-albumi sisältää Dingon kappaleita vuosilta 1984–1994.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 
# 
# 

## Katso myös
* Tähtisarja – 30 suosikkia -sarjan muut julkaisut
Maria Reiche

**Maria Reiche** (15. toukokuuta 1903 Dresden – 8. kesäkuuta 1998 Lima Peru) oli saksalaissyntyinen matemaatikko ja arkeologi, joka tunnetaan Perussa sijaitsevien Nazcan maapiirrosten yhteydessä tekemästään tutkimuksesta. 

Maria Reiche opiskeli matematiikkaa, maantiedettä ja kieliä Dresdenin teknillisessä yliopistossa. Vuonna 1932 hän aloitti työuransa toimimalla Saksan Cuscon-konsulin lastenhoitajana ja opettajana. Vuonna 1934 hän sai käteensä kuolion ja hänen sormiaan jouduttiin amputoimaan. Samana vuonna hänestä tuli opettaja Limassa, lisäksi hän teki tieteellisiä käännöksiä. Toisen maailmansodan puhjetessa hän päätti olla palaamatta Saksaan.

Vuonna 1940 hänestä tuli yhdysvaltalaisen arkeologin Paul Kosokin avustaja. Kosok oli löytänyt Nazcan alueen maapiirrokset, ja hän ryhtyi kartoittamaan piirroksia vuonna 1946. Reiche jatkoi aiheen tutkimista sen jälkeen kun Kosok lopetti tutkimuksensa vuonna 1948.

Reiche päätteli, että piirrosten tekijät olivat käyttäneet niitä aurinkokalenterina ja observatoriona. Viivat voi erottaa selvästi vain ylhäältäpäin. Reiche onnistui saamaan Perun ilmavoimat mukaan tutkimukseensa, jotta viivoja voitiin katsoa ylhäältä. Reiche asui enimmäkseen yksin kotonaan Nazcassa. Reiche kuvaa teoriansa teoksessaan *The Mystery of the Desert*. Kirjasta saamansa tulot hän käytti kampanjaan aavikon säilyttämisen puolesta ja vartijoiden ja avustajien palkkaamiseen.

Nazcan alue sijaitsee lähellä koko Amerikan mantereen kattavaa suurta tieverkostoa, Pan-American valtatietä, ja Reiche halusi suojella alueen alati kasvavalta liikenteeltä. Hän käytti suurimman osan omaisuudestaan tämän tavoitteen saavuttamiseksi. Reichen onnistui saada Perun hallitus rajoittamaan pääsyä alueelle. Alueen lähettyville pystytettiin näköalatorni. Unesco hyväksyi alueen maailmanperintökohteeksi vuonna 1995.

Reichen terveys heikkeni vuosien varrella. Hän joutui pyörätuoliin, kärsi iho-oireista ja menetti näkönsä. Viimeisinä elinvuosinaan hän kärsi myös Parkinsonin taudista.

Maria Reiche kuoli munasarjasyöpään 8. kesäkuuta 1998 Perun ilmavoimien sotilassairaalassa Limassa. Hänet haudattiin virallisin kunnianosoituksin Nazcan alueen läheisyyteen. Hänen kotinsa on nykyään museona, jossa on hänestä ja hänen työstään kertova näyttely. Reichea ja hänen työtään kunnioitetaan myös pitämällä luentoja, joissa esitellään aluetta sekä aiheeseen liittyvää uutta tieteellistä tutkimusta.

## Lähteet

## Aiheesta muualla

*Maria Reiche-museo Perussa (englanniksi)
*Elämäkerta 
*Tohtori Maria Reichen säätiö (englanniksi)
Jack Charlton

**John 'Jack' Charlton** (8. toukokuuta 1935 Ashington, Northumberland – 10. heinäkuuta 2020 Northumberland) oli englantilainen jalkapalloilija ja valmentaja. Pelaaja-aikanaan hän oli pelipaikaltaan keskuspuolustaja.

Jalkapalloilija Bobby Charlton on Jackin pikkuveli.

## Ura pelaajana

Koko pelaajauransa Leedsia edustanut Charlton oli voittamassa maailmanmestaruutta Englannin maajoukkueen mukana vuoden 1966 MM-kisoista. Charlton kuului myös Englannin joukkueeseen vuoden 1970 MM-kisoissa. Vuosien 1952–1973 välillä 629 ottelua Leedsin paidassa pelannut Charlton oli joukkueen mukana voittamassa liigamestaruutta kaudella 1968–1969, FA Cupia vuonna 1972, liigacupia 1968 ja FA Charity Shieldia vuonna 1969. 35 ottelua maajoukkueessakin pelannut Charlton lopetti pelaajauransa vuonna 1973.

### Meriitit pelaajana

* Maailmanmestaruus: 1966
* Englannin mestaruus: 1969
* FA Cup: 1972
* Englannin liigacup: 1968
* Messukaupunkien cup (2): 1968, 1971

## Ura valmentajana

Pian pelaajauransa lopettamisen jälkeen hän siirtyi Middlesbroughin valmentajaksi. Middlesbroughissa hänet valittiin *vuoden valmentajaksi*. Vuoteen 1977 saakka Middlesbroughia valmentanut Charlton valmensi vielä Sheffield Wednesdayta, Middlesbroughia vähän aikaa ja Newcastlea ennen kuin siirtyi Irlannin maajoukkueen päävalmentajaksi vuonna 1986.

Charlton valmensi Irlannin maajoukkuetta yhdeksän vuoden ajan. Charltonin johdolla Irlanti eteni  vuoden 1988 EM-kisoihin, MM-kisoihin 1990, joissa Irlanti selvisi puolivälieriin saakka ja MM-kisoihin 1994. Uransa valmentajana Charlton lopetti Anfieldilla EM-karsinnoissa vuonna 1996 tappio-ottelussa Alankomaita vastaan.

### Meriitit valmentajana

* MM-kilpailut
**Puolivälierät: 1990
**2. kierros: 1994
* EM-kilpailut
**1. kierros: 1988

## Kuolema
Charlton kuoli 85-vuotiaana pitkäaikaiseen sairauteen kotonaan Northumberlandissa 10. heinäkuuta 2020.

## Lähteet

## Aiheesta muualla
*Profiili ''sporting-heroesin'' sivustolla
Janez Potočnik

**Janez Potočnik** (ääntäminen ) (s. 22. maaliskuuta 1958) on slovenialainen poliitikko. Hän oli Euroopan komission jäsen vuosina 2004–2014. Barroson ensimmäisessä komissiossa (2004–2009) hän vastasi tieteestä ja tutkimuksesta ja toisessa komissiossa (2010–2014) ympäristöstä.

Vuosina 1984–1987 Potočnik työskenteli apulaisjohtajana ja vuosina 1993–2001 johtajana Institute of Macroeconomic Analysis and Developmentissa Ljubljanassa. Vuonna 1993 hän suoritti filosofian tohtorin tutkinnon taloustieteessä Ljubljanan yliopistossa. Hän oli Slovenian pääministerin neuvonantaja 2001–2002 ja Eurooppa-asiain ministeri 2002–2004.

Marraskuussa 2014 Potočnik aloitti YK:n ympäristöohjelman (UNEP) International Resource Panelin (IRP) toisena puheenjohtajana.

## Lähteet

## Aiheesta muualla

* Arkistoitu komissaarisivu
Komin lippu

**Komin lippu** on Venäjän federaatioon kuuluvan Komin tasavallan lippu. Komin sosialistinen neuvostotasavalta otti lipun käyttöönsä 27. marraskuuta 1991, ja nykyinen Komin tasavalta puolestaan otti sen virallisesti käyttöönsä 6. kesäkuuta 1994. Lipun suhde päivitettiin 1:2:sta muotoon 2:3 17. joulukuuta 1997.

## Muoto ja värit
Lipun leveyden ja pituuden suhde on 2:3 (27. marraskuuta 1991 – 17. joulukuuta 1997 suhde oli 1:2). Lippu muodostuu kolmesta vaakaraidasta, jotka ovat ylhäältä alas sininen, vihreä ja valkoinen.

Lipun värit kuvaavat Komin luonnon omaperäisyyttä. Sininen tarkoittaa pohjoisen taivaan komeutta ja avaruutta. Vihreä on luonnon ja runsauden väri ja kuvaa maaperän rikkauksia ja taigaa. Valkoinen on lumen väri ja viittaa pohjoisen luonnon puhtauteen, yksinkertaisuuteen ja ankaruuteen sekä siihen, että Komi kuuluu pohjoisten maiden joukkoon. Toisen tulkinnan mukaan valkoinen viittaa Komissa elävien kansojen ja heidän kulttuuriensa tasa-arvoon ja yhtenäisyyteen. Huomattava on myös Komin lipun ja Viron lipun samankaltaisuus.
Shericka Williams

**Shericka Williams** (s. 17. syyskuuta 1985) on jamaikalainen pikajuoksija.

Williams osallistui ensimmäisiin arvokisoihinsa Helsingin MM-kisoissa 2005, joissa hän karsiutui henkilökohtaisessa 400 metrin juoksussa välierissä. 4&nbsp;×&nbsp;400 metrin viestijuoksussa hän oli mukana Jamaikan joukkueessa, joka voitti kisoissa MM-hopeaa. Williams sijoittui Kansainyhteisön kisoissa 2006 400 metrillä viidenneksi. Kauden lopussa hän juoksi  400 metrillä kolmanneksi ajalla 50,44.

Osakan MM-kisoissa 2007 hän karsiutui 400 metrin välierissä ja sijoittui pitkässä viestissä hopealle. Ensimmäisen henkilökohtaisen arvokisamitalinsa Williams voitti Pekingin olympialaisissa 2008. Hän ohitti viimeisillä metreillä hyvän loppuvetonsa ansiosta 400 metrin juoksua melkein loppuun asti johtaneen Sanya Richardsin, joka hyytyi lopussa pronssille, kun sekä Williams että kultaa voittanut Christine Ohuruogu olivat lopussa parempia. Pitkässä viestissä hän sijoittui kolmanneksi.

Berliinin MM-kisoissa 2009 Williams saavutti 400 metrillä hopeaa ennätyksellään 49,32. 4&nbsp;×&nbsp;400 metrin viestissä hän juoksi ankkuriosuuden Jamaikan hopeajoukkueessa.  hän oli 400&nbsp;metrillä kolmas. Daegun MM-kilpailuissa 2011 hän sijoittui 400 metrillä kuudenneksi ajalla 50,79. Pitkässä viestissä hän juoksi ankkuriosuuden toiseksi sijoittuneessa Jamaikan joukkueessa. Lontoon olympialaisissa 2012 hän juoksi toisen osuuden hopeaa saaneessa Jamaikan 4&nbsp;×&nbsp;400 metrin viestijoukkueessa. Glasgow'n Kansainyhteisön kisoissa 2014 hän juoksi alkuerissä Jamaikan pitkän viestin joukkueessa, joka toisella kokoonpanolla voitti loppukilpailun.

## Henkilökohtaiset ennätykset
:Lähde: IAAF
* 100 metrin juoksu: 11,34 (2007)
* 200 metrin juoksu: 22,50 (2008)
* 400 metrin juoksu: 49,32 (2009)

## Lähteet
Jukka Toivola (juoksija)

**Jukka Olavi Toivola** (7. syyskuuta 1949 Liperi – 27. toukokuuta 2011 Pori) oli suomalainen maratonjuoksija ja kemianopettaja. Toivola edusti urallaan Liperin Taimea, Joensuun Katajaa, Turun Urheiluliittoa, LSD Oulua ja Porin Tarmoa. Koulutukseltaan Toivola oli kemisti ja hän opetti kemiaa Porin ammattiopistossa. Jukka Toivolan poika Pekka Toivola on kansallisen tason kestävyysjuoksija.

## Urheilu-ura
Toivola juoksi ensimmäisen maratoninsa vuonna 1973 aikaan 2.17.26. Toivola osallistui Montrealin olympialaisten maratonille ja sijoittui 27:nneksi. Loukkaantumiset estivät hänen osallistumisen vuoden 1978 Prahan Euroopan mestaruuskilpailuihin ja vuoden 1980 Moskovan olympialaisiin. Vuonna 1979 Toivola voitti ensimmäistä kertaa järjestetyn Tukholman maratonin ja sijoittui toiseksi New Yorkin maratonilla vuonna 1981. Toivola osallistui myös vuoden 1982 Ateenan Euroopan-mestaruuskilpailuihin ja sijoittui viidenneksi.

Toivola piti pitkään hallussaan maratonjuoksun Suomen ennätystä. Suomen Urheiluliiton vahvistama tulos oli 2.11.35, jonka hän juoksi vuonna 1983 New Yorkin maratonilla missä hän sijoittui kymmenenneksi. Janne Holmén alitti Toivolan ajan Rotterdamin maratonilla 2008 juostuaan 2.10.46.

Urallaan Toivola juoksi 61 maratonia. Näistä nopein aika 2.10.52 syntyi vuonna 1981 New Yorkin maratonilla. Tuloksellaan Toivola sijoittui toiseksi, mutta ennätykseksi aikaa ei hyväksytty, koska maratonreitti oli 150 metriä liian lyhyt.

## Sairaus ja kuolema
Vuonna 2007 Toivolalla todettiin liikehermoja rappeuttava ALS-tauti. Toivola kuoli toukokuussa 2011.

## Lähteet
* 
* 

### Viitteet
Iván Zamorano

**Iván Luis Zamorano Zamora** (s. 18. tammikuuta 1967 Maipú, Chile) on chileläinen entinen jalkapalloilija, pelipaikaltaan hyökkääjä. Häntä pidetään yleisesti yhtenä Chilen kaikkien aikojen parhaista pelaajista. Zamorano tuli tunnetuksi huikeasta ponnistusvoimastaan ja vahvasta pääpelitaidostaan.

Zamorano edusti urallaan seuratasolla kotimaassaan Cobresalia ja Colo-Coloa, Sveitsissä FC St. Gallenia, Espanjassa Sevillaa ja Real Madridia, Italiassa Internazionalea sekä Meksikossa Américaa. Hän saavutti muun muassa Espanjan-mestaruuden ja Pichichin Espanjan liigan parhaana maalintekijänä Real Madridin riveissä vuonna 1995 sekä UEFA Cupin voiton Interin riveissä vuonna 1998.

Chilen maajoukkueessa Zamorano pelasi vuosina 1987–2001 yhteensä 69 ottelua ja teki niissä 34 maalia. Hän kuului Chilen joukkueeseen vuoden 1998 MM-kisoissa. Zamorano oli myös voittamassa olympiapronssia Chilen riveissä vuoden 2000 kesäolympialaisissa.

Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.

## Lähteet
Ižman piiri

**Ižman piiri** (, ) on kunnallinen itsehallintoalue Komin tasavallassa Venäjällä. Vuonna 1929 perustetun piirin pinta-ala on 18&nbsp;400 neliökilometriä. Asukkaita on 19&nbsp;700 henkeä (vuonna 2009).

Ižman piiri sijaitsee Komin tasavallan pohjoisosassa. Koillisessa se rajoittuu Usinskiin, idässä Petšoran piiriin, etelässä Sosnogorskin piiriin ja Uhtaan sekä lännessä Ust-Tsilman piiriin. Piirin kautta virtaa Petšora ja sen sivujoki Ižma.

Piiriin kuuluu 10 maalaiskuntaa: Brykalansk, Ižma, Keltšijur, Kipijevo, Krasnobor, Mohtša, Njašabož, Sisjabsk, Štšeljajur ja Tom. Hallinnollinen keskus on Ižman kylä, josta on 544 kilometriä tasavallan pääkaupunkiin Syktyvkariin.

Seudun kantaväestöä ovat Ižman komit. Vuoden 2002 väestönlaskennan mukaan 90,4 % piirin asukkaista on komeja, 7,9 % venäläisiä, 0,8 % ukrainalaisia ja 0,2 % valkovenäläisiä.

Tärkein elinkeino on maatalous, joka on erikoistunut perunan viljelyyn sekä maidon ja lihan tuotantoon. Vuonna 2004 aloitettiin öljyn poraus.

Monikansallinen öljy-yhtiö aloitti koeporaukset suojelualueella Ižman piirissä 1990-luvun lopulla. Paikallisen väestön keskuudessa noussut kansanliike ja kansalaisjärjestöt onnistuivat lopettamaan yhtiön toiminnan alueella. Kansalaisliike haastoi yhtiön oikeuteen ja voitti jutun. Lisäksi paikallisen väestön onnistui tehdä öljy-yhtiö Lukoilin kanssa sopimus, jossa yhtiö lupaa osan voitoistaan alueellisen kehityksen tueksi.

Paikallisen väestön keskuudessa kannatusta saaneen kansalaisliikkeen jäseniä valittiin vuoden 2003 vaaleissa paikalliseen hallintoon ja samalla syrjäytettiin aiemmin hallinnut bisneseliitti.

## Lähteet

## Aiheesta muualla
* Ižman piirin sivusto
Dimetyylitereftalaatti

**Dimetyylitereftalaatti** (DMT) on tereftaalihapon ja metanolin esteri, jota käytetään polyestereiden valmistuksessa. Se on orgaaninen yhdiste ja ftalaatti, joka on huoneenlämmössä (20&nbsp;°C) olomuodoltaan kiinteää, valkoisia hiutaleita. Sen kemiallinen kaava on C10H10O4 ja rakennekaava C6H4(COOCH3)2. Dimetyylitereftalaatista käytetään myös nimityksiä *dimetyyli-1,4-bentseenidikarboksylaatti* ja *dimetyyli-p-ftalaatti*. 

Dimetyylitereftalaatin moolimassa on 194,2&nbsp;g/mol, sulamispiste 140&nbsp;°C, kiehumispiste 288&nbsp;°C,tiheys 1,2&nbsp;g/cm3, leimahduspiste 153&nbsp;°C&nbsp;o.c., itsesyttymislämpötila 518&nbsp;°C ja CAS-numero 120-61-6. Dimetyylitereftalaatti ei liukene veteen.

Dimetyylitereftalaattia valmistetaan happojen katalysoimana metanolin ja tereftaalihapon välisellä reaktiolla. Jos reaktion lähtöaineena käytetään ksyleeniä, välivaiheena metyyli-p-toluaatti. Dimetyylitereftalaattia käytetään polyetyleenitereftalaatin ja muiden polyestereiden valmistukseen.   

:

## Katso myös
*Dimetyyliftalaatti

## Lähteet

## Aiheesta muualla
*
*Inchem: Dimethyl terephthalate CAS N°: 120-61-6  (pdf) 
*ChemSpider: Dimethyl terephthalate
1 000 metrin juoksu

**1 000 metrin juoksu** on eräs harvinaisista juoksulajeista. Siinä kilpailijat juoksevat juoksurataa ympäri noin kaksi ja puoli kierrosta, riippuen kierroksen pituudesta. Yleisistä juoksulajeista lähinnä 1&nbsp;000 metriä ovat 800 metrin ja 1 500 metrin juoksu.

## Ennätykset
### Miehet

Lähteet:

### Naiset

### 1000m

Lähteet:

## Virallisen maailmanennätyksen kehitys
### Miehet

Lähteet:

### Naiset

Lähteet:

## Maailmantilasto
### Miehet
Alle 2.14 juosseet miehet (tilanne elokuu 2020): 

# 2.11,96  Noah Ngeny, 5. syyskuuta 1999, Rieti
# 2.12,18  Sebastian Coe, 11. heinäkuuta 1981, Oslo
# 2.12,88  Steve Cram, 9. elokuuta 1985, Gateshead
# 2.13,08  Taoufik Makhloufi, 1. heinäkuuta 2015, Nancy
# 2.13,49  Ayanleh Souleiman, 25. elokuuta 2016, Lausanne
# 2.13,56  Kennedy Kimwetich, 17. heinäkuuta 1999, Nizza
# 2.13,62  Abubaker Kaki, 3. heinäkuuta 2010, Eugene
# 2.13,73  Noureddine Morceli, 2. heinäkuuta 1993, Villeneuve d'Ascq
# 2.13,89  Robert Kiptoo Biwott, 25. elokuuta 2016, Lausanne
# 2.13,9  Rick Wohlhuter, 30. heinäkuuta 1974, Oslo
# 2.13,95  Jonathan Kiprotich Kitilit, 25. elokuuta 2016, Lausanne
# 2.13,96  Mehdi Baala, 26. kesäkuuta 2003, Strasbourg

### Naiset
Alle 2.31 juosseet naiset (tilanne elokuu 2020): 

# 2.28,98  Svetlana Masterkova, 23. elokuuta 1996, Bryssel
# 2.29,15  Faith Kipyegon, 14. elokuuta 2020, Monaco
# 2.29,34  Maria Mutola, 25. elokuuta 1995, Bryssel
# 2.30,6  Tatjana Providohina, 20. elokuuta 1978, Podolsk
# 2.30,67  Christine Wachtel, 17. elokuuta 1990, Berliini
# 2.30,70  Caster Semenya, 2. syyskuuta 2018, Berliini
# 2.30,82  Laura Muir, 14. elokuuta 2020, Monaco
# 2.30,85  Martina Kämpfert-Steuk, 9. heinäkuuta 1980, Berliini

## Lähteet
Jacey Harper

**Jacey Harper** (s. 20. toukokuuta 1980) on trinidadtobagolainen pikajuoksija.

Harper osallistui Edmontonin MM-kisoihin 2001, joissa hän karsiutui 100 metrin juoksun alkuerissä. Hän oli mukana Trinidad ja Tobagon 4 x 100 metrin viestijuoksujoukkueessa, joka sijoittui viestissä kolmanneksi. Myöhemmin joukkue nousi hopealle Yhdysvaltain Tim Montgomeryn doping-käryn ansiosta. Harper karsiutui Helsingin MM-kisoissa 2005 100 metrin toisissa alkuerissä, mutta voitti viestissä jälleen MM-hopeaa. Kansainyhteisön kisoissa 2006 hän karsiutui 100 metrillä välierissä.

## Ennätykset
* 100 metrin juoksu: 10,10 (2005)
* 200 metrin juoksu: 20,65 (2005)

## Lähteet
*
Martin Campbell

**Martin Campbell** (s. 24. lokakuuta 1943 Hastings, Uusi-Seelanti) on uusiseelantilainen elokuva- ja televisio-ohjaaja.

Campbell ohjasi vuonna 1995 ensi-iltansa saaneen James Bond -elokuvan *[[007 ja kultainen silmä]]*, joka on Pierce Brosnanin ensiesiintyminen Bondin roolissa. Marraskuussa 2006 ensi-iltansa saaneessa *[[Casino Royale (vuoden 2006 elokuva)|Casino Royalessa]]* Campbell ohjasi taas uutta Bond-näyttelijää Daniel Craigia. Campbell on ohjannut myös Zorro-elokuvat *[[Zorron naamio]]* (1998) ja *[[Zorron legenda]]* (2005), joissa pääosia esittivät Antonio Banderas ja Catherine Zeta-Jones.

Televisiotuotannoista Campbellin tunnetuin teos on BBC:n tuottama vuonna 1985 valmistunut sarja *[[Pimeyden ytimessä (televisiosarja)|Pimeyden ytimessä]]*, josta hän sai British Academy Television Award -palkinnon parhaasta ohjauksesta.

## Filmografia
* *[[Tytön kallein tavara]]* (*The Sex Thief*, 1973)
* *[[Sekoilua filmistudiossa]]* (*Eskimo Nell*, 1975)
* *[[Frankie & Johnnie]]* (1985)
* *[[Lain kahdet kasvot]]* (*Criminal Law*, 1988)
* *[[Puolustuskyvytön]]* (*Defenseless*, 1990)
* *[[Pako Absolomista]]* (*No Escape*, 1994)
* *[[007 ja kultainen silmä]]* (*GoldenEye*, 1995)
* *[[Zorron naamio]]* (*The Mask of Zorro*, 1998)
* *[[Vertical Limit]]* (2000)
* *[[Yli rajojen]]* (*Beyond Borders*, 2003)
* *[[Zorron legenda]]* (*The Legend of Zorro*, 2005)
* *[[Casino Royale (vuoden 2006 elokuva)|Casino Royale]]* (2006)
* *[[Pimeyden ytimessä (elokuva)|Pimeyden ytimessä]]* (*Edge of Darkness*, 2010)
* *[[Green Lantern (elokuva)|Green Lantern]]* (2011)

## Aiheesta muualla
*
Phil Laak

**Philip Courtney ”Unabomber” Laak** (s. 8. syyskuuta 1972 Dublin) on irlantilais-yhdysvaltalainen pokeriammattilainen. Nykyään hän asuu Los Angelesissa, Kaliforniassa.

Laak voitti World Poker Tourin kutsukilpailun helmikuussa 2004. Tämän lisäksi hän on ollut finaalipöydässä kahdesti (toisen tuotantokauden Battle of Champions ja 2005 Five Diamond World Poker Classic). Vuonna 2005 World Series of Pokerissa (WSOP) hän sijoittui toiseksi $2,500 Pot limit Hold ’em -kilpailussa Johnny Chanin jälkeen.

Laak on pelannut television pokeriohjelmissa *[[High Stakes Poker]]* ja *[[Poker After Dark]]*. Hän seurustelee WSOP-rannekkeen voittaneen näyttelijän Jennifer Tillyn kanssa. Lempinimensä Laak on saanut siitä, että muistuttaa käyttämässään hupparissa Theodore ”Unabomber” Kaczynskia.

Toukokuussa 2023 Laakin turnausansiot ylittivät 3,8 miljoonaa dollaria.

Yhdessä ystävänsä, pokeriammattilaisen Antonio Esfandiarin kanssa Laak esiintyy televisiosarjassa *[[I Bet You]]*, jossa kaksikko lyö vetoa keskenään erilaisista haasteista.

## Lähteet

## Aiheesta muualla
*
Kullervo Jylhä

**Esko Kullervo Jylhä**  (16. huhtikuuta 1931 – 15. helmikuuta 1998) oli 1940–1990-luvuilla vaikuttanut kauhavalainen tunnettu tanssimuusikko sekä harmonikansoittaja. Kullervo Jylhä on muusikko Tapani Kankaan isoisä.

**Kullervo Jylhän Tangoyhtye** oli aikoinaan yksi kotimaisen tanssimusiikin huippunimiä joka kiersi Pohjanmaan tanssilavoja ahkerasti 1950-70 -luvuilla. Tanssiyleisö äänesti yhtyeen maakunnan suosituimmaksi kuusi kertaa Kauhajoen Kasinolla.

Orkesterin jäsenet olivat

- Kullervo Jylhä, harmonikka

- Esko Alanen, laulu ja basso

- Urho Innanen, saksofoni

- Osmo Ylitalo, kitara

- Juhani Kankaanpää, rummut

Innasen jäätyä eläkkeelle hänen poikansa Reijo Innanen astui riveihin urkuriksi. Reijo siirtyi myöhemmin ravitsemusliikealalle, ja veti tamperelaista Paapan Kapakkaa, jonka yhtyessä hän soittaa edelleen.
Andrae Williams

**Andrae Williams** (s. 12. heinäkuuta 1983) on bahamalainen pikajuoksija.

Williams oli mukana Bahaman viestijoukkueessa, joka sijoittui Ateenan olympialaisissa 2004 4 x 400 metrin viestijuoksussa kuudenneksi. Hän osallistui seuraavana vuonna Helsingin MM-kisoihin, joissa karsiutui 400 metrin juoksun alkuerissä. Viestissä hän oli mukana voittamassa MM-hopeaa. Osakan MM-kilpailuissa 2007 Williams karsiutui 400 metrin juoksun välierissä mutta saavutti jälleen viestijuoksussa hopeaa. Myös Pekingin olympialaisissa 2008 hän oli mukana hopealle juosseessa Bahaman joukkueessa. Kilpailussa voiton vei Yhdysvallat.

## Ennätykset
* 200 metrin juoksu: 20,81 (2006)
* 400 metrin juoksu: 44,90 (2005)

## Lähteet
*
Jumalanäidin ennusmerkki

**Jumalanäidin ennusmerkki** (, ) on yksi vanhimmista ja kuuluisimmista ikonityypeistä. Se tunnetaan myös venäjästä tulevalla nimellä *Znamenie*, kreikkalaisilla nimillä *Pangaia* ja *Platytera* (Πλατυτέρα) ja latinasta tulevalla nimellä *orantti*.

Ikonissa Jumalanäiti, Neitsyt Maria, on kuvattu seisovana tai puolivartalokuvana rukoilevassa asennossa kädet koholla ja hänen rintansa päälle on valokehään tai ilman sitä kuvattu Jeesus-lapsi.

Ortodoksinen kirkko kunnioittaa ikonia ja Jumalanäidin muistoa vuosittain marraskuun 27. päivänä.

## Aiheesta muualla

*Ortodoksi.net / Jumalanäidin Ennusmerkki -ikoni
BOSS

**BOSS** on japanilainen kitaralle ja bassokitaralle efektilaitteita valmistava, Roland Corporationiin kuuluva yhtiö. Tunnetuimpia yhtiön tuotteita ovat eriväriset, mutta ulkomuodoltaan lähes identtiset pedaalit eri tarkoituksia kuten säröä, flangeria tai chorusta varten. BOSS tekee myös usean tyyppisiä multiefektilaitteita joissa on valmiina erilaisia esiasetuksia, esimerkiksi särömallinnuksia ja Wah-wah -pedaali, jota voi vaihtoehtoisesti käyttää muiden efektien ohjaamiseen. Lisäksi ne tarjoavat muistipaikkoja omien asetuksien tallentamiseen.

## Historia

Roland-yhtiö päätti aloittaa kitaroille omistetun tytäryhtiön 1970-luvun alkupuolella, annettiin sille nimeksi *MEG* *(Musical Engineering Group)*. Myöhemmin yhtiö kuitenkin vaihtoi nimen enemmän asennetta omaavaan *BOSSiin*. 

Ensimmäinen BOSS-tuote, eräänlainen etuvahvistin *B-100 The BOSS*, julkaistiin vuonna 1974. BOSS-yhtiötä ei kuitenkaan ollut tällöin vielä perustettu, joten tuote kantoi vielä Rolandin nimeä. 

BOSSin ensimmäinen varsinainen efektipedaali, *CE-1 Chorus Ensemble* tuli markkinoille vuonna 1976, ja sai heti jonkinlaista suosiota ammattimuusikkopiireissä. Myöhemmin, seuraavien kahdenkymmenen vuoden aikana julkaistut lukuisat särö-, ja efektipedaalit, joista kuuluisimpia muun muassa *DS-1 Distortion*, *OD-1 Overdrive*, *MT-2 Metal Zone* sekä *AC-1 Acoustic Simulator*, ovat taanneet BOSSin laitteille merkittävän ja tunnetun aseman niin harrastelijoiden, kuin ammattilaistenkin käytössä, studiossa ja livenä.

Myös multiefektilaitteet, joista tunnetuimpia ovat *ME*-sarja sekä *GT*-sarja ovat saavuttaneet paljon suosiota. Ensimmäinen multiefektilaite, vuonna 1988 markkinoille tullut *ME-5* saavutti suuren suosion pian julkaisunsa jälkeen kätevyytensä vuoksi, laite sisälsi ison määrän erilaisia efektejä ja särömallinnuksia sekä kitaran viritysmittarin yhdessä jalkiossa.

## Tuotteet

BOSS on julkaissut seuraavanlaisia tuotteita:

### Pedaaleja

* Compressor (CS-sarja)
* Särö (DS-, MT-, MD-, ML-, HM- ja OS-sarja)
* Overdrive (OD-, BD-, OS- ja SD-sarja)
* Fuzz (FZ-sarja)
* Flanger (BF- ja HF-sarja)
* Chorus (CE-, DC-, ja CH-sarja)
* Phase Shifter (PH-sarja)
* Reverb (RV-sarja)
* Delay (DM-, DSD- ja DD-sarja)
* Noise supressor (NF- ja NS-sarja)
* Akustis-simulaattorit (AC-sarja)
* Oktaavipedaalit (OC-sarja)
* Auto Wah (AW-, TW-, ja FT-sarja)
* Virittimet (TU-sarja)

## BOSSin tuotteita käyttäneitä artisteja

*Kurt Cobain
*Stephen Carpenter
*Dave Navarro
*John Petrucci
*Yngwie Malmsteen
*Joe Perry
*Mick Thomson
*Dave Grohl
*Prince
*Avenged Sevenfold
*Korn
*The Prodigy
*Michael Schenker
*Red Hot Chili Peppers
*Bill Hota & Pulvers
*Marty Friedman
*Mikael Åkerfeldt

## Lähteet

## Aiheesta muualla
Anoraknophobia

**Anoraknophobia** on Marillionin vuonna 2001 julkaistu, 12. studioalbumi. Yhtye pyysi fanejaan rahoittamaan albumia tilaamalla sen etukäteen jo ennen nauhoituksia. Keino osoittautui toimivaksi ja ennakkotilauksia saatiin yli 12 500. Kaikki ennakkoon tilanneet saivat albumista tupla-CD-version. Niiden, jotka tekivät tilauksensa ennen tiettyä päivämäärää, nimet löytyvät tupla-CD:n mukana tulleesta vihkosesta.

## Kappaleet
#
#
#
#
#
#
#
#

Bonus-CD:llä on seuraavat kappaleet:

#
#
#
#
#Number One (Recording Video)
#Map of the World (Behind-the-Scenes Recording Video)
Prepress

**Prepress** on painotuotteen valmistuksen yhteydessä käytetty termi, jolla tarkoitetaan ennen varsinaista painamista tapahtuvia työvaiheita.

Prepress-toimintoihin kuuluvat tekstin- ja kuva-aineiston käsittely tuotteen layoutista painoprosessin vaatimaan muotoon. Erillisiin työvaiheisiin kuuluvat mm. tekstinvalmistus, kuvanvalmistus, sivunvalmistus, taittaminen ja arkkiasemointi. Myös graafista suunnittelua voidaan tehdä prepressin yhteydessä. Digitaalisen työnkulun yleistyttyä ovat eri toimintojen rajat hälvenemässä.

Kirjapainoissa näitä työvaiheita tekee painopinnanvalmistaja.
Championnat National

**Championnat National** on Ranskan kolmanneksi korkein jalkapallon sarjataso. Sarja on perustettu vuonna 1993 nimellä *National 1*, ja siinä pelaa nykyisin 18 joukkuetta. Nationalissa pelataan kaksinkertainen kausi, eli kaikki seurat kohtavaat kauden mittaan kahdesti. Näin joukkuetta kohden tulee ottelumääräksi 34. Kauden päätteeksi kolme parasta joukkuetta nousevat seuraavaksi kaudeksi Ligue 2:hön, ja neljä viimeistä joukkuetta putoavat maan amatöörisarjaan National 2:een.

## Joukkueet kaudella 2024-2025

## Aikaisemmat voittajat

* 1993–94: La Berrichonne de Châteauroux
* 1994–95: FC Lorient-Bretagne Sud
* 1995–96: Sporting Toulon Var
* 1996–97: Nîmes Olympique
* 1997–98: AC Ajaccio
* 1998–99: CS Louhans-Cuiseaux
* 1999–00: AS Beauvais Oise
* 2000–01: Grenoble Foot 38
* 2001–02: Toulouse FC
* 2002–03: Besançon Racing Club
* 2003–04: Stade de Reims
* 2004–05: Valenciennes FC
* 2005–06: Chamois Niortais FC
* 2006–07: Clermont Foot
* 2007–08: Vannes OC
* 2008–09: FC Istres
* 2009-10: Evian Thonon Gaillard FC
* 2010-11: SC Bastia
* 2011-12: Nîmes Olympique
* 2012–13: US Créteil-Lusitanos
* 2013–14: US Orléans
* 2014-15: Red Star
* 2015-16: RC Strasbourg
* 2016-17: Châteauroux
* 2017-18: Red Star
* 2018-19: Rodez AF
* 2019-20: Pau FC
* 2020-21: SC Bastia
* 2021-22: Stade Lavallois
* 2022-23: US Concarneau
* 2023-24: Red Star
Il Saggiatore

**Il Saggiatore** (suomeksi *Vaaka*) on Galileo Galilein Roomassa lokakuussa 1623 julkaistu kirjeen muotoon kirjoitettu esseemäinen kiistakirjoitus.

Teoksessa Galilei puhuu matematiikan merkityksestä tieteessä:

"Filosofia on kirjoitettu tähän suureen kirjaan, maailmankaikkeuteen, joka
on aina edessämme avoinna. Kirjaa ei kuitenkaan käsitetä, ennen
kuin oppii ymmärtämään kieltä ja lukemaan kirjaimia joilla se on kirjoitettu.
Se on kirjoitettu matematiikan kielellä, ja sen aakkosina ovat
kolmiot, ympyrät ja muut geometriset kuviot, joita ilman on ihmisen
mahdotonta ymmärtää siitä sanaakaan. Ilman niitä vaellamme vain pimeässä labyrintissa." − Galileo Galilei 1622. (Suomeksi: Leikola & Markkanen 1987, s. 23.)
## Lähteet
Nezavisimaja gazeta

**Nezavisimaja gazeta** (, "Riippumaton sanomalehti") on yksi nyky-Venäjän suurista sanomalehdistä, joka keskittyy ajankohtaisiin yhteiskunnallisiin, poliittisiin ja kulttuurisiin kysymyksiin. Lehden painos on noin 50 000 ja sen verkkosivustolla on päivittäin 70 000 kävijää.

Boris Berezovski omisti lehden vuoteen 2005, jolloin hän myi sen Konstantin Remtšukoville. Remtšukov toimii myös lehden päätoimittajana.

## Aiheesta muualla
*Nezavisimaja gazeta
Casino Royale (vuoden 1967 elokuva)

**Casino Royale** on brittiläinen, satiirinen James Bond -elokuva vuodelta 1967, jonka ovat ohjanneet Ken Hughes, John Huston, Joseph McGrath, Robert Parrish ja Val Guest. Elokuva perustuu Ian Flemingin samannimiseen romaaniin. Elokuvassa James Bondia näyttelee David Niven. Muissa osissa näyttelevät muun muassa Orson Welles, Peter Sellers, Woody Allen ja Ursula Andress.

*Casino Royale* oli ensimmäinen epävirallinen James Bond -elokuva. Allmovien mukaan elokuva on äärimmäisen sekava, psykedeelinen ja absurdi mestariteos. Elokuvaa voidaan myös pitää Austin Powers -parodiaelokuvien varhaisena edeltäjänä.

## Roolit

## Lähteet

## Aiheesta muualla

*
John Hennigan

**John Hennigan** (s. 10. maaliskuuta) on yhdysvaltalainen pokeriammattilainen. Hänen lempinimensä on "Johnny World".

Hennigan on urallaan voittanut kaksi World Series of Poker (WSOP) -turnausta ja yhden World Poker Tour -kisan. WSOP:n pääturnauksessa hän on parhaimmillaan ollut 19. (vuonna 1999).

Vuonna 2002 Hennigan voitti Yhdysvaltain pokerimestaruuden (The United States Poker Championship, USPC). 7&nbsp;500 dollarin sisäänoston no limit hold'em -turnauksessa hän voitti lopun kaksinpelissä Erik Seidelin ja sai palkintona 216&nbsp;000 dollaria. Vuonna 2005 hän on samassa kisassa viides. Hennigan on Daniel Negreanun lisäksi ainoa pelaaja, jolla on sekä WSOP-, WPT- että USPC-voitto.

Tammikuussa 2007 Hennigan voitti WPT:n Borgata Winter Open -turnauksen. Sen ykköspalkinto oli 1&nbsp;606&nbsp;223 dollaria.

Elokuussa 2007 Henniganin pokeriuran turnausansiot ylittivät 2,9 miljoonaa dollaria. Pokerin lisäksi Hennigan on erinomainen poolinpelaaja ja pelasi sitä ammattilaisena ennen pokeriuraansa.

## WSOP-rannekkeet

## Lähteet

## Aiheesta muualla
* WPT:n profiili
* 
*
SmackDown

**SmackDown** on World Wrestling Entertainmentin tuottama showpainiohjelma. Yhdysvalloissa ohjelma  näytetään FOX-kanavalla, ja Suomessa ohjelmaa alettiin esittää lyhennettynä versiona kolmen viikon viiveellä Subtv:llä, 18. elokuuta 2001 – 29. joulukuuta 2006. Maksullinen tv-kanava MTV3 MAX alkoi esittää SmackDown!ia kesäkuussa 2007. Viimeisen kerran SmackDown nähtiin Suomen televisiossa 30. joulukuuta 2010 kun MTV3 MAX päätti lopettaa sen esittämisen. Ohjelma palasi MTV Subille uudelleen 10. huhtikuuta 2021.

WWE loi ohjelman vuonna 1999 kilpaillakseen tuolloisen WCW-showpainipromootion torstaina esitettävää ohjelmaa vastaan. SmackDown! on perinteinen showpainiohjelma, jossa showpaini-otteluiden lomassa rakennetaan juonikuvioita ja sovitaan otteluita tuleviin maksulähetyksiin.

Smackdownia on lähetetty Amerikassa teräväpiirtona 25. tammikuuta 2008 esitetystä jaksosta lähtien.

Tammikuussa 2015 Smackdown siirtyi alkuperäiselle esityspäivälleen torstaihin.

Heinäkuussa 2016 Smackdownin lähetyspäiväksi vaihtui tiistai. Samalla ohjelmaa alettiin esittämään suorana lähetyksenä. Lokakuussa 2019 lähetyspäiväksi vaihtui perjantai, Smackdownin siirryttyä Fox:ille.

Smackdown ja muut WWE:n ohjelmistot siirtyivät nähtäville Netflixiin vuoden 2025 alussa. Smackdownin esityspäivänä toimii perjantai.

## Nykyiset mestarit

* WWE Undisputed Champion : Drew McIntyre
* WWE Women’s Champion : Jade Cargill
* WWE United States Champion : Carmelo Hayes
* WWE Women's United States Champion : Giulia
* WWE Tag Team Champions : Wyatt Sicks

## Toimitusjohtajat
* Stephanie McMahon (18. elokuuta 2002 – 19. lokakuuta 2003)
* Paul Heyman (23. lokakuuta 2003 – 22. maaliskuuta 2004)
* Kurt Angle (25. maaliskuuta 2004 – 22. elokuuta 2004)
* Theodore Long (29. elokuuta) 2004–2008, 2009–1. huhtikuuta 2012
* Vickie Guerrero (1. tammikuuta) 2008–2009, 20. marraskuuta 2009- Longin avustaja on HHH
* John Laurinaitis (1. huhtikuuta) 2012–2012, 17. kesäkuuta 2012
* Booker T (3. elokuuta 2012 – 12. heinäkuuta 2013)
* Daniel Bryan (11. heinäkuuta 2016 – 10. huhtikuuta 2018)
* Paige (10. huhtikuuta 2018 - 18. joulukuuta 2019)
* Nick Aldis (13. lokakuuta 2023 - nykyinen) 

## Selostajat
* Joe Tessitore
* Wade Barrett

## Logot

Tiedosto:WWF SmackDown Logo (1999-2001).svg|1999–2001
Smackdown stage (2349698011) (cropped).jpg|2002–2008
Tiedosto:Friday Night Smackdown logo 2005.png|2005–2008 
Tiedosto:WWESmackdownHD.jpg|2008–2010
Tiedosto:WWE Smackdown Live.jpg|2016–2019
Tiedosto:WWE SmackDown (2019) Logo.svg|2019–2024
Tiedosto:WWE SmackDown (2024) Logo.svg|2024–


## Lähteet
David Yates

**David Yates** (s. 1963 St Helens, Merseyside) on englantilainen elokuva- ja televisio-ohjaaja. Hän on työskennellyt laajalti brittiläisessä televisiossa, pääasiassa BBC:llä.

Parhaiten Yates tunnetaan Harry Potter -elokuvasarjasta, johon hän ohjasi elokuvat *[[Harry Potter ja Feeniksin kilta (elokuva)|Harry Potter ja Feeniksin kilta]]* (2007), *[[Harry Potter ja puoliverinen prinssi (elokuva)|Harry Potter ja puoliverinen prinssi]]* (2009), *[[Harry Potter ja kuoleman varjelukset, osa 1]]* (2010) ja *[[Harry Potter ja kuoleman varjelukset, osa 2]]* (2011). Hän on ohjannut myös Potterin maailmaan sijoittuvan elokuvan *[[Ihmeotukset ja niiden olinpaikat (elokuva)|Ihmeotukset ja niiden olinpaikat]]*, joka sai ensi-iltansa marraskuussa 2016.

## Filmografia

## Aiheesta muualla
*
Terry Sawchuk

**Terrance Gordon Sawchuk** (28. joulukuuta 1929 Winnipeg, Manitoba, Kanada – 31. toukokuuta 1970 New York City, New York, USA) oli kanadalainen jääkiekkoammattilainen, joka pelasi maalivahtina 21 kautta National Hockey Leaguessa seuroinaan  Detroit Red Wings, Boston Bruins, Toronto Maple Leafs, Los Angeles Kings ja New York Rangers. 

971 pelaamansa ottelun, 447 voittamansa ottelun ja 103:n pelaamansa nollapelin ansiosta hänet lasketaan pelipaikkansa parhaisiin kuuluvaksi. Lukemat olivat 2000-luvulle asti NHL:n ennätyksiä.

Stanley Cupin hän voitti neljästi. Hänen mukaansa nimetty palkinto, Terry Sawchuk Trophy, jaettiin vuosina 1976–1983 CHL:n kauden parhaan puolustavan joukkueen maalivahd(e)ille.

Sawchuk kuoli 40-vuotiaana vuonna 1970 vammoihinsa tapeltuaan humalassa joukkuekaverinsa Ron Stewartin kanssa.

## Saavutuksia
* 1950–1951  Calder Trophy -palkinto
* 1951–1952 Vezina Trophy -palkinto
* 1952–1953 Vezina Trophy -palkinto
* 1954–1955 Vezina Trophy -palkinto
* 1964–1965 Vezina Trophy -palkinto
* 1971 Lester Patrick Trophy -palkinto
* 1971 hyväksyttiin Hockey Hall of Fameen postuumisti
* Detroit Red Wings jäädytti hänen numeronsa **1**
* 1998 sijalla 9 parhaana maalivahtina The Hockey News -lehden NHL-painotteisella listalla ”100 suurinta kiekkoilijaa”

## Katso myös
* The Hockey Newsin luettelo 100 parhaasta NHL-pelaajasta

## Tilastot

## Lähteet
### Tilastolähteet
*

### Viitteet
Heikki Salomaa

**Heikki ”Hiski” Juhani Salomaa** (17. elokuuta 1959 Helsinki – 1. heinäkuuta 2003 Helsinki) oli suomalainen muusikko, näyttelijä ja huumoriyhtye Lapinlahden Lintujen perustajajäsen. Salomaalta on julkaistu myös postuumi novellikokoelma *[[Pienet tarinat]]*.

## Elämäkerta

Salomaa aloitti näyttelijänä Helsingin Ylioppilasteatterissa 1981. Merkittävin rooli oli Pekka Ruohorannan näytelmässä *Kylmät jäähyväiset*. Hän myös ohjasi Ylioppilasteatterille yhden näytelmän. Salomaa näytteli myös muutamia elokuvarooleja. Niistä ensimmäinen oli päärooli Janne Kuusen elokuvassa *[[Apinan vuosi (elokuva)|Apinan vuosi]]* (1983).

Salomaa alkoi soittaa ja näytellä Vanhan ylioppilastalon edustalla vuonna 1982. Katusoittaminen oli vielä tuohon aikaan harvinaista Suomessa. Seuraavana vuonna hän perusti Timo Erängön ja Ari Kettusen kanssa huumoriyhtyeen Lapinlahden Linnut. Kolmikko oli kyllästynyt laitosteatteriin ja halusi tehdä jotain omaperäistä ja luovaa. Salomaa lauloi yhtyeessä ja soitti useita eri soittimia. Konserteissaan yhtye esitti musiikin lisäksi sketsejä ja teki myös viihdeohjelmia televisioon. Suosituimmillaan se oli 1980- ja 1990-lukujen vaihteessa.

Salomaan viimeiseksi äänitteeksi jäi Lapinlahden Lintujen 12. albumi *[[Kolmas jalka haudassa]]*. Vuonna 2004 julkaistiin Salomaalta jääneistä teksteistä koostettu novellikokoelma *[[Pienet tarinat]]*.
## Taiteilijana
Salomaan eläessä hän ja Timo Eränkö kirjoittivat suurimman osan Lapinlahden Lintujen sanoituksista. Jussi Ahlrothin mukaan niiden tavaramerkki oli ”kummallinen mutta helposti ymmärrettävä huumori”.

## Yksityiselämä
Salomaa seurusteli näyttelijä Tiina Bergströmin kanssa 1980-luvun alkupuolella. Vuonna 1994 hän avioitui Marjo Salomaan kanssa ja liitto kesti aina Heikki Salomaan kuolemaan saakka. Marjo Salomaa toimii laulajana ainakin yhdellä Lapinlahden Lintujen albumilla. Pariskunta sai pojan vuonna 1997.

Salomaa kuoli 43-vuotiaana sydänlihaksen laajentumisen aiheuttamaan sairauskohtaukseen. Hänet on haudattu Kulosaaren hautausmaalle.

## Filmografia
### Elokuvat
* *[[Apinan vuosi (elokuva)|Apinan vuosi]]* (1983)
* *[[V. Y. Vihdoinkin yhdessä]]* (1986)
* *[[Ariel (elokuva)|Ariel]]* (1988)
* *[[Mestari (vuoden 1992 elokuva)|Mestari]]* (1992)
* *[[10-07: L'affaire Zeus]]* (1995)

### TV-sarjat
* *[[Seitsemän kuolemansyntiä (sketsisarja)|Seitsemän kuolemansyntiä]]* (1988)
* *[[Maailman kahdeksan ihmettä]]* (1990)
* *[[Kuudesti laukeava]]* (1992)
* *[[Lapinlahden Linnut Show]]* (1993)
* *[[Lapinlahden Linnut (vuoden 1995 televisiosarja)|Lapinlahden Linnut]]* (1995)
* ''Kotikatu'' (1996)

## Bibliografia

* 

## Lähteet

## Aiheesta muualla
* 
*
Montauk

**Montauk** on kunnallishallinnoton yhteisö Long Islandilla, Yhdysvaltojen New Yorkin osavaltiossa. Alue kuuluu East Hamptonin kuntaan. Asukkaita on noin 4&nbsp;000. Paikka on saanut nimensä montauk-intiaaneista. Tunnettuja paikkoja ovat muun muassa Montauk Beach ja paikallinen majakka.

Elokuva *[[Tahraton mieli]]* sijoittuu monin paikoin Montaukiin. Elokuvan päähenkilö Joel Barish tapaa siellä tyttöystävänsä Clementine Kruzynskin vuonna 2002 ja lähtee sinne junalla ystävänpäivänä 2004.

## Aiheesta muualla
Pisan yliopisto

**Pisan yliopisto** () on Italian tunnetuimpia yliopistoja. Se sijaitsee Pisassa Toscanan alueella. Muodollisesti se perustettiin 3. syyskuuta 1343 Paavi Klemens VI:n käskykirjeellä, vaikkakin Pisassa on pidetty lakiluentoja 1000-luvulta lähtien.

Keskiajalla yliopistossa opetettiin teologiaa, oikeustiedettä, kanonista oikeutta ja lääketiedettä. 1400-luvun alkupuoli oli yliopistolle vaikea, koska Pisan kaupunkivaltio kukistui vuonna 1406. Saman vuosisadan loppupuolella toiminta alkoi uudelleen ja *Palazzo della Sapienza*-niminen rakennus saatiin yliopiston käyttöön. Yliopiston akateeminen tiedepuutarha Orto botanico di Pisa on perustettu vuonna 1544 ja se on Euroopan vanhin. Pisalaissyntyinen Galileo Galilei tuli yliopistoon opiskelijaksi vuonna 1581 ja toimi siellä matematiikan professorina 1589–1592.

Italian kuningaskunnan aikana Pisan yliopisto kehitti erityisesti kielitieteen tutkimusta ja opetusta sekä poliittista debattia. Nykyisin yliopistossa on 20 eri tiedekuntaa.

## Lähteet

## Aiheesta muualla

* Pisan yliopiston kotisivu.
Michael Goldenberg

**Michael Goldenberg** (s. 1965) on näytelmäkirjailija ja Hollywoodin käsikirjoittaja ja ohjaaja. Hän on käsikirjoittanut muun muassa elokuvan *[[Harry Potter ja Feeniksin kilta (elokuva)|Harry Potter ja Feeniksin kilta]]* (2007).

## Elokuvat

## Lähteet

## Aiheesta muualla
* 
*
(Set This) World Ablaze

**(Set This) World Ablaze** on konserttitaltiointi-DVD yhdysvaltalaisen metalcore-yhtye Killswitch Engagen keikalta. Konsertti on nauhoitettu Worcesterin kaupungissa Massachusettsissa, Yhdysvalloissa 28. heinäkuuta 2005. Se sisältää kappaleita yhtyeen kolmelta ensimmäiseltä albumilta, *[[Killswitch Engage (vuoden 2000 albumi)|Killswitch Engagelta]]*, *[[Alive or Just Breathing]]iltä* ja *[[The End of Heartache]]lta*.

## Kappaleet
#A Bid Farewell
#Breathe Life
#Fixation on the Darkness
#When Darkness Falls
#Self Revolution
#The End of Heartache
#Take This Oath
#Numbered Days
#The Element of One
#Prelude
#Hope Is...
#Life to Lifeless
#My Last Serenade
#Rose of Sharyn

### Encore
#Vide Infra
#Temple From The Within

## Lisämateriaali
* Kaikki yhtyeen musiikkivideot kolmelta ensimmäiseltä albumilta.
* 85-minuuttinen dokumentti *From The Bedroom To The Basement*, tarina yhtyeen noususta suureksi nimeksi. Vierailevia esiintyjiä muun muassa Randy Blythe (Lamb of God), Corey Taylor (Slipknot) sekä Brian Fair (Shadows Fall).
* "Behind The Scenes" -materiaalia bändin varhaisista ajoista tuoreempiin live-esiintymisiin asti.

## Arvostelut
* Noise.fi: 

## Lähteet
Seututie 930

**Seututie 930** on Lapin maakunnassa kulkeva seututie. Tie alkaa Ylitornion Aavasaksalta Valtatieltä 21 ja päättyy Rovaniemen Muurolaan Valtatielle 4. Tien pituus on noin 81 kilometriä ja se on kokonaisuudessaan päällystetty.

Aiemmin tie alkoi Aavasaksalla Ruotsin vastaiselta valtakunnanrajalta, mutta nykyisin tämä noin 300 metrin pituinen osuus on kantatie 98.

Seututien 930 muuttamista kantatieksi on esitetty Lapin liikenne 2020 -suunnitelmassa.

## Reitti ja tieyhteydet
*Ylitornio
**Aavasaksa (vt 21 E8, kt 98, st 932)
**Mellakoski (st 929)
**Mellajärvi
*Rovaniemi
**Louejärvi
**Muurola (vt 4 E75)

## Välimatkataulukko

## Lähteet
Danielle Browning

**Danielle Browning** (s. 29. elokuuta 1981) on jamaikalainen pikajuoksija.

Browning oli mukana Jamaikan 4 × 100 metrin viestijuoksujoukkueessa, joka voitti Helsingin MM-kisoissa 2005 hopeaa. Hän osallistui seuraavana vuonna Kansainyhteisön kisoihin, joissa karsiutui 100 metrin juoksun välierissä. Viestissä Jamaika voitti kultaa.

## Ennätykset
* 100 metrin juoksu: 11,42 (2005)
* 200 metrin juoksu: 23,21 (2003)

## Lähteet
*